== ''Kommissionen for Frederiksborg og Kronborg Amter'' ==
''Kommissionen for Frederiksborg og Kronborg Amter'', populært kendt som "Den Lille Landbokommission" (til forskel fra [[Den Store Landbokommission]], hvis formål var at arbejde bredere med reformspørgsmål), blev nedsat den [[3. november]] [[1784]] af kong [[Christian 7.|Christian VII]] efter forslag fra [[Rentekammeret]] med det formål at gennemføre reformer på de tidligere ryttergods i Nordøstsjælland i de daværende [[Kronborg Amt|Kronborg]] og [[Frederiksborg Amt (1662-1793)|Frederiksborg amter]].<ref name="SK 274">Skrubbeltrang (1978), s. 274</ref> Ifølge dets kommissorium var det kommissionens opgave "''at undersøge og overlægge paa hvad Maade og ved hvilke midler samtlige Vore Fæstebønders og Husmænds Vilkaar paa Frederiksborg og Kronborg Amter saavidt muligt kunne forbedres ved den fordelagtigste økonomiske Indretning og ved efter Omstændighederne, især hvor det kan ske uden Afgang udi Vores Indkomster, at forunde dem Ejendom''".<ref name="SJ 9">Jessen, s. 9</ref> Til at gennemføre sit program fik Kommissionen stillet et beløb på 30.000 [[rigsdaler]] til sin rådighed.<ref name="SJ 10">Jessen, s. 10</ref><ref name="Do 298">Dombernowsky, s. 298</ref> Kommissionen offentliggjorde løbende redegørelser om sit virke skrevet af V.A. Hansen i tidens toneangivende [[tidsskrift]] ''[[Minerva]]''.<ref name="Do 298"/>
Historie